Title: Kontrakt
Author: user
Company: ÚZIŠ

K o n t r a k t
na rok 2014
uzatvorený medzi účastníkmi

na strane jednej 	Ministerstvo zdravotníctva Slovenskej republiky
so sídlom:		Limbová 2, 837 52 Bratislava 37 
IČO:			00 165 565
zastúpené:		JUDr. Zuzana ZVOLENSKÁ, ministerka 
Bankové spojenie:    Štátna pokladnica 
IBAN:		            SK6981800000007000150115
(ďalej len zadávateľ)
číslo kontraktu u zadávateľa:  12/2014
a na strane druhej	Operačné stredisko záchrannej zdravotnej služby Slovenskej republiky
so sídlom:		Trnavská cesta 8/A, 820 05 Bratislava 25
IČO: 			36 076 643
zastupené: 		MUDr. Igor BRIZLÁK, riaditeľ
Bankové spojenie:    Štátna pokladnica
IBAN: 		SK1681800000007000259030
(ďalej len riešiteľ)
číslo kontraktu u riešiteľa: 1/2014

Čl. I.
PRÁVNE VZŤAHY

Kontrakt sa uzatvára v zmysle Uznesenia vlády SR č.1370 zo dňa 18.decembra 2002. Kontrakt je plánovacím a organizačným aktom vymedzujúcim vzťahy medzi ústredným orgánom štátnej správy a podriadenou organizáciou a nie je zmluvou v zmysle Obchodného zákonníka. 

Čl. II.
ČAS  TRVANIA  KONTRAKTU

Kontrakt sa uzatvára na obdobie od 1. januára 2014 do 31. decembra 2014.

Čl. III.
PRÁVA  A  POVINNOSTI  ÚČASTNÍKOV  KONTRAKTU

1. Zadávateľ je povinný:
1.1. Zabezpečiť  financovanie  úloh a činností v rozsahu  podľa  špecifikácie  predmetu  kontraktu     uvedenej  v čl. IV.
1.2. Poskytnúť riešiteľovi všetky materiály, konzultácie a prípadne materiálno technické prostriedky potrebné k vykonávaniu dohodnutých úloh a činností.
1.3. Včas informovať riešiteľa o požadovaných zmenách v zadaní dohodnutých úloh a činností. 

2. Zadávateľ má právo:
2.1. V dohodnutých termínoch vykonávať kontrolné dni plnenia úloh dohodnutých týmto kontraktom.
2.2. Sankcionovať riešiteľa v prípadoch nedodržania termínov plnenia úloh. Spôsob a výška sankcií sa stanoví na kontrolnom dni.

3. Riešiteľ je povinný:
3.1. Riadne, v požadovanej kvalite, rozsahu a podľa stanovených termínov vykonať činnosti dohodnuté týmto kontraktom.
3.2. Dodržať celoročný rozpočet dohodnutý kontraktom a neprekročiť náklady, stanovené              na vykonávanie dohodnutých činností.
3.3. Predložiť zadávateľovi týždeň pred dohodnutým termínom kontroly všetky dohodnuté podklady na rokovanie kontrolného dňa.
3.4. Včas informovať zadávateľa o problémoch, ktoré sa vyskytli v priebehu plnenia úloh.
3.5. Zabezpečiť ochranu všetkých údajov, ktoré zadávateľ poskytne riešiteľovi a to i po skončení kontraktu.

4. Riešiteľ má právo:
4.1. Bezplatne získať od zadávateľa všetky materiály a podklady potrebné na plnenie dohodnutej úlohy.
4.2. Požadovať od zadávateľa, aby podľa povahy odovzdávanej práce, vytvoril príslušné technické organizačné podmienky na jej prezentáciu a overenie.

Čl. IV.
PREDMET  KONTRAKTU

1. Predmet činnosti riešiteľa na dobu trvania kontraktu je poskytovanie neodkladnej zdravotnej starostlivosti v zmysle zákona č. 579/2004 Z.z. o záchrannej zdravotnej službe a o zmene a doplnení niektorých zákonov v znení neskorších predpisov. Riešiteľ je povinný riadiť, koordinovať a vyhodnocovať činnosť záchrannej zdravotnej služby tak, aby sa zabezpečila jej plynulosť a nepretržitosť. 

2. V zmysle zákona č.129/2002 Z.z. o integrovanom záchrannom systéme v znení neskorších predpisov je riešiteľ taktiež povinný zabezpečovať príjem tiesňového volania a jeho vyhodnocovanie, vysielanie základnej zdravotnej zložky na zásah a usmerňovanie jej činnosti              na území Slovenskej republiky.

3. Účastníci kontraktu sa dohodli pre rok 2014 na riešení stálych úloh a činností riešiteľa                 v nasledovnom rozsahu:

3.1. Riadiť, koordinovať a vyhodnocovať činnosť záchrannej zdravotnej služby  za účelom zefektívnenia jej činnosti 
•	odhad celkových nákladov objednávanej činnosti:			         2 724 938,-€.
•	v celkových nákladoch je zahrnutý i projekt rakúsko - slovenskej spolupráce cezhraničnej zdravotnej starostlivosti vo výške 130 000.- €.  
•	spôsob financovania: transfer od ostatných subjektov verejnej správy (zdroj 11H)
•	plánovaná kapacita ľudských zdrojov: 50 zamestnancov riešiteľa
•	kľúčoví užívatelia objednávanej činnosti: obyvatelia na celom území Slovenskej republiky

3.2. Zabezpečiť príjem tiesňového volania a jeho vyhodnocovanie
•	odhad celkových nákladov objednávanej činnosti:			                    8 177 500,-€.
•	spôsob financovania: transfer od ostatných subjektov verejnej správy (zdroj 11H)
•	plánovaná kapacita ľudských zdrojov: 300 zamestnancov riešiteľa
•	kľúčoví užívatelia objednávanej činnosti: obyvatelia na celom území Slovenskej republiky

3.3.Zabezpečiť technické podmienky na telekomunikačné prepojenie a prenos informácií s poskytovateľmi záchrannej zdravotnej služby, príslušnými zariadeniami ústavnej zdravotnej starostlivosti a s ostatnými zložkami integrovaného záchranného systému 
•	odhad celkových nákladov objednávanej činnosti:		                                1 322 200,- €.
•	spôsob financovania: transfer od ostatných subjektov verejnej správy (zdroj 11H)
•	plánovaná kapacita ľudských zdrojov: 57 zamestnancov riešiteľa
•	kľúčoví užívatelia objednávanej činnosti: obyvatelia na celom území Slovenskej republiky

3.4. Zabezpečiť dokumentáciu príjmu tiesňového volania a realizácie odozvy na tiesňové volanie vrátane zvukového záznamu a ich archiváciu po dobu 20 rokov odo dňa ich vzniku
•	odhad celkových nákladov objednávanej činnosti:		    		            420 000,-€.
•	spôsob financovania: transfer od ostatných subjektov verejnej správy (zdroj 11H)
•	plánovaná kapacita ľudských zdrojov: 12 zamestnancov riešiteľa
•	kľúčoví užívatelia objednávanej činnosti: zadávateľ, Úrad pre dohľad nad zdravotnou starostlivosťou podľa §3 ods.5 zákona č. 579/2004 Z.z. o záchrannej zdravotnej službe a o zmene a doplnení niektorých zákonov v znení neskorších predpisov

3.5. Zabezpečiť pre svojich zamestnancov základnú odbornú prípravu a každých 12 mesiacov periodickú odbornú prípravu ( príloha č.1, č.2 a č.3)
•	odhad celkových nákladov objednávanej činnosti:			                      320 000 .- €.
•	spôsob financovania: transfer od ostatných subjektov verejnej správy (zdroj 11H)
•	plánovaná kapacita ľudských zdrojov: 355 zamestnancov riešiteľa
•	kľúčoví užívatelia objednávanej činnosti: zdravotnícki pracovníci  (zdravotnícki záchranári na pozícii operátor, lekári, lekári špecialisti)

4. Objem prostriedkov určených na činnosť riešiteľa stanovuje zákon č. 473/2013 Z.z. o štátnom rozpočte na rok 2014.

5. Celková hodnota kontraktu je stanovená vo výške 12 964 638,- €.

Čl. V.
ZMENY  KONTRAKTU

1. Zmeny v kontrakte počas doby jeho trvania sú možné na základe dohody účastníkov formou dodatku.
2. Pre vykonanie zmien v kontrakte sú kompetentnými osobami štatutárny zástupca zadávateľa alebo ním poverený zodpovedný pracovník a štatutárny zástupca riešiteľa alebo ním poverený zodpovedný pracovník.
3. Zmeny v zadaní jednotlivých úloh a činností, uvedených v  tomto kontrakte sa realizujú písomne vo forme dodatku ku kontraktu.

Čl. VI.
INTERNÁ  KONTROLA

1. Kontrolu a priebežné hodnotenie plnenia úloh a činností dohodnutých v kontrakte vykonáva zadávateľ formou kontrolného dňa.
2. Dokumentáciu ku kontrolným dňom tvoria protokoly k odovzdaným výsledkom, príp. zápisy z predchádzajúcich kontrolných dní k jednotlivým úlohám a činnostiam. Na kontrolnom dni sa prerokuje priebeh plnenia jednotlivých úloh a činností a problémy spojené s ich zabezpečovaním.
3. Verejný odpočet plnenia úloh a činností dohodnutých v uzavretom kontrakte sa vykoná zverejnením záverečnej správy o plnení kontraktu na internetovom sídle riešiteľa.
4. Zadávateľ vykoná internú kontrolu vo forme kontrolného dňa najmenej dvakrát počas trvania kontraktu. O konaní a termíne kontrolného dňa zadávateľ včas informuje riešiteľa písomným oznámením alebo formou e-mailu.

Čl. VII.
SPÔSOB  A  TERMÍN  VYHODNOTENIA  KONTRAKTU

1. Plnenie všetkých úloh a činností tvoriacich predmet kontraktu sa vyhodnotí po uplynutí doby trvania kontraktu formou záverečného kontrolného dňa, ktorý  stanovení zadávateľ a uskutoční sa najneskôr do 31. januára 2015 za účasti zodpovedných zástupcov zadávateľa a riešiteľa.
2. Dokumentácia potrebná k vyhodnoteniu kontraktu bude pozostávať z vyhodnotenia plnenia úloh.                    3. V nadväznosti na závery záverečného kontrolného dňa k predmetnému kontraktu vypracuje riešiteľ v stanovenom rozsahu a štruktúre záverečnú správu o plnení kontraktu a predloží zadávateľovi v stanovenom termíne.

Čl. VIII.
SPÔSOB  ZVEREJNENIA  KONTRAKTU

1. Tento kontrakt zverejnia účastníci na svojich internetových sídlach do 28.februára 2014.
2. Záverečnú správu o plnení kontraktu zverejní riešiteľ na svojom internetovom sídle                    do 28.februára 2015.

Čl. IX.
ZÁVEREČNÉ  USTANOVENIA

1. Tento kontrakt je vypracovaný v súlade s návrhom opatrení na zdokonalenie systému kontraktov medzi ústrednými orgánmi štátnej správy a podriadenými organizáciami, ktorý bol schválený Uznesením vlády SR č.1370 zo dňa 18. decembra 2002.
2. Neoddeliteľnou súčasťou tohto kontraktu je:
•	Príloha č.1 - Odborná príprava
•	Príloha č.2 - Harmonogram kurzov odbornej prípravy na rok 2014  
•	Príloha č.3 – Rozvrh hodín na rok 2014
3. Kontrakt je vypracovaný v štyroch vyhotoveniach, z ktorých si účastníci ponechajú po dvoch              exemplároch.
4. Tento kontrakt nadobúda platnosť dňom jeho podpísania zúčastnenými stranami a účinnosť dňom nasledujúcim po dni jeho zverejnenia v Centrálnom registri zmlúv. 

V Bratislave dňa:           .2014                                                   V Bratislave dňa:           .2014 

     ....................................                                                                     ...................................                                    
           za zadávateľa                                                                                      za riešiteľa

JUDr. Zuzana Zvolenská                                                                   MUDr. Igor Brizlák
            ministerka                                                                                           riaditeľ
Ministerstvo zdravotníctva                                                        Operačné stredisko záchrannej
     Slovenskej republiky                                                                          zdravotnej služby
                                                                                                                Slovenskej republiky